Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, 2016ko lan-eskaintza publikoaren deialdian irakaskuntzaz landako langile unibertsitarioen euskarazko maisu-maistren lanpostuak deuseztatu zituen Nafarroako Auzitegi Nagusiko administrazioarekiko auzien salak emandako epaia Auzitegi Gorenaren autoak berretsi izanaren ondorioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Hezkuntzako kontseilariak Hezkuntza Batzordean ahoz erantzun dezan:

Auzitegi Gorenaren auto batek berretsi egin du Nafarroako Auzitegi Nagusiaren epai bat, Nafarroako Gobernuak 2016rako onetsiriko irakaskuntzaz landako langile unibertsitarioen lan-eskaintza publikoan jasotako ehun plaza euskaradun deuseztatzen zituena. Horrek zertan eragiten dio Hezkuntza Departamentuari, eta zer ondorio dakarkie ukituriko pertsonei?

Iruñean, 2018ko martxoaren 1ean

Foru parlamentaria: Teresa Sáez Barrao